**GUVERNUL ROMÂNIEI**

****

**ORDONANŢĂ DE URGENȚĂ**

pentru modificarea și completarea unor acte normative în domeniul fondurilor europene

Având în vedere necesitatea:

* reglementării măsurilor agreate cu Comisia Europeană pentru clarificarea rolului Autorității de Certificare în relație cu activitatea structurii de control din cadrul Ministerului Finanțelor Publice,
* continuării transmiterii declarațiilor de cheltuieli la Comisia Europeanã, aferente Programului Operațional Ajutorarea Persoanelor Dezavantajate, în vederea asigurarii rambursărilor de fonduri de la Comisia Europeanã, precum și evitării riscului dezangajării automate a fondurilor la sfârșitul anului 2019,
* pregătirii premiselor pentru acoperirea necesarului de cheltuieli declarate Comisiei Europene de aproximativ 3 miliarde euro pentru anul 2020 în scopul evitării riscului de pierdere a fondurilor europene;
* adoptării unor măsuri pentru asigurarea unei bune gestiuni financiare a fondurilor europene,
* evitării consecințelor negative asupra bugetului de stat, determinate de necorelarea tipurilor de abateri, respectiv corecții, care vor fi constatate, respectiv aplicate de către Comisia Europeană în raport cu statul membru începând cu data aprobării Deciziei CE C(2019)3452 și abaterile/corecțiile constatate/aplicate de către autoritățile naționale beneficiarilor de fonduri europene care au încălcat legislația privind achizițiile publice/achizițiile sectoriale/concesiunile,
* modificării mecanismului actual de acordare și recuperare al prefinanțării aferent proiectelor finanțate din Programul Operațional Capital Uman, dată fiind dificultatea implementării acestuia,
* finanțării din bugetul autorităților de management a unor cheltuieli aferente contractelor/deciziilor/ordinelor de finanțare, încheiate potrivit prevederilor art. 12 din Ordonanţa de urgenţă a Guvernului nr. 40 /2015 privind gestionarea financiară a fondurilor europene pentru perioada de programare 2014-2020, aprobată cu modificări și completări prin Legea nr. 105/2016, cu modificările şi completările ulterioare, ca urmare a depășirii sumelor alocate în euro la nivel de program,
* evitării dezangajării la finalul anului 2020 a unei sume de aproximativ 1 miliard de euro din alocarea financiară în cuantum de 9,21 miliarde de euro aferentă Programul Operațional Infrastructură Mare,
* degrevării bugetului de stat de cheltuieli care pot fi finanțate din fonduri europene nerambursabile,

Ținând cont de faptul că autorităților române le revine obligația îndeplinirii angajamentelor asumate în cadrul memorandumurilor de finanțare în ceea ce privește finalizarea lucrărilor, atingerea obiectivelor, asigurarea funcționalității şi sustenabilității investițiilor şi după finalizarea perioadei de eligibilitate ex-ISPA și că ordonatorii principali de credite din bugetele cărora se asigură finanțarea cheltuielilor destinate finalizării proiectelor ex- ISPA au obligația să asigure cu prioritate sume în bugetul propriu astfel încât proiectele să fie implementate,

Deoarece perioada de implementare a activităților aferente măsurilor ex-ISPA în domeniul transporturilor expiră la data 31 decembrie 2019,

Ținând cont de imposibilitatea finalizării implementării proiectelor ex-ISPA până la termenul legal, din cauza problemelor de natură contractuală între autoritățile contractante și constructori, care au condus la litigii și la decalarea termenelor de finalizare a proiectelor,

Ținând cont de faptul că pentru continuarea şi finalizarea măsurilor ex-ISPA este necesară asigurarea fondurilor de la bugetul de stat pentru onorarea tuturor obligațiilor de plată către contractori,

Luând în considerare faptul că o prioritate majoră a Guvernului o constituie îmbunătăţirea gradului de absorbţie a fondurilor europene,

Întrucât toate aceste aspecte vizeazã interesul public și constituie situații urgente și extraordinare a cãror reglementare nu poate fi amânatã,

În temeiul art. 115 alin. (4) din Constituţia României, republicată,

**GUVERNUL ROMÂNIEI adoptă prezenta ordonanţă de urgență:**

**Art. I -** Ordonanţa de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, publicată în Monitorul Oficial al României, Partea I, nr. 461 din 30 iunie 2011, aprobată cu modificări şi completări prin Legea nr. 142/2012, cu modificările şi completările ulterioare, se modifică și se completează după cum urmează:

1. **La articolul 2 alineatul (1), după litera z) se introduce o nouă literă, litera aa), cu următorul cuprins:**

**„aa)** Decizie privind neeligibilitatea - act administrativ, supus prevederilor Legii contenciosului administrativ nr. 554/2004, cu modificările şi completările ulterioare, emis de către autoritatea de certificare prin care aceasta stabilește nedeclararea/necertificarea cu caracter definitiv a unor cheltuieli considerate neeligibile aferente constatărilor cu implicații financiare, formulate în rapoartele sale finale de verificare și nevalorificate în urma investigațiilor efectuate de către structura de control prevăzută la art. 20 alin. (2) lit. d) și care nu constituie titlu de creanță în sensul prevederilor art. 21 alin. (20) sau titlu executoriu în sensul prevederilor art. 43.”

1. **La articolul 6, alineatele (3) și (32) - (34) se modifică și vor avea următorul cuprins:**

**„(3)** În aplicarea prevederilor alin. (1), autorităţile cu competenţe în gestionarea fondurilor europene au obligaţia aplicării de reduceri procentuale din sumele solicitate la plată de către beneficiari, în situaţia în care constată cel puţin una dintre abaterile prevăzute în anexele care fac parte integrantă din prezenta ordonanţă de urgenţă, în raport cu:

a) reglementările naţionale aplicabile în domeniul achiziţiilor publice/ achizițiilor sectoriale/concesiunilor de lucrări și servicii;

b) reglementările europene aferente programelor cărora le sunt aplicabile alte prevederi decât Ordonanţa de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, aprobată cu modificări şi completări prin Legea nr. 337/2006, cu modificările şi completările ulterioare;

c) procedurile sau instrucţiunile specifice de achiziţii aplicabile beneficiarilor privaţi, alţii decât autorităţile contractante.

d) reglementările europene aferente programelor cărora le sunt aplicabile alte prevederi decât Legea nr. 98/2016 privind achiziţiile publice, cu modificările şi completările ulterioare, Legea nr. 99/2016 privind achizițiile sectoriale, cu modificările și completările ulterioare și Legea nr. 100/2016 privind concesiunile de lucrări și concesiunile de servicii, cu modificările și completările ulterioare;

…………………………………………………………………………………………….

**”(32)** Tipurile de abateri de la aplicarea prevederilor în domeniul achizițiilor publice/ achizițiilor sectoriale/concesiunilor de lucări și servicii prevăzute în anexe sunt cele care au fost constatate cel mai frecvent ca urmare a activității de verificare/control/audit. Pentru alte abateri care nu sunt definite în anexe autoritatea cu competențe în gestionarea fondurilor europene aplică reduceri procentuale în concordanță cu principiul proporționalității sau, acolo unde este posibil, prin analogie cu abaterile identificate în anexe.”

**(33)** Pentru abaterile de la aplicarea prevederilor în domeniul achiziţiilor publice/achizițiilor sectoriale/concesiunilor de lucrări și servicii de natură formală, care nu au un potenţial impact financiar, nu se aplică reduceri procentuale.

**(34)** În cazul în care, pentru același contract de achiziție publică/de achiziție sectorială/de concesiune de lucrări și servicii verificat, se constată existența mai multor abateri privind regimul achizițiilor publice/achizițiilor sectoriale/concesiunilor de lucrări și servicii pentru care trebuie aplicate reducerile procentuale prevăzute în anexe, se va aplica valoarea cea mai mare a reducerii procentuale propuse.

1. **La articolul 20, după alineatul (2) se introduc două noi alineate, alineatele (21) și (22),****cu următorul cuprins:**

**„(21)**Ca urmare a finalizării investigațiilor efectuate de către structura de control prevăzută la alin. (2) lit. d), autoritatea de certificare decide, după caz:

a) să emită o decizie privind neeligibilitatea, astfel cum este definită la art. 2 alin. (1) lit. aa),

b) să declare/certifice sume aferente constatărilor cu implicații financiare formulate în rapoartele sale finale de verificare,

c) să țină cont de impactul financiar al titlului de creanță emis de structura de control, la întocmirea declarației de cheltuieli/declarației anuale a conturilor.

**(22)** Formatul standard al deciziei de neeligibilitate prevăzută la art. 2 alin. (1) lit. aa), se stabilește prin ordin al ministrului finanțelor publice”.

1. **La articolul 27, alineatele (1), (3)** **și (5)** **se modifică și vor avea următorul cuprins:**

**„(1)** În cazul în care se constată nereguli determinate de abaterile prevăzute în anexe, în aplicarea de către beneficiari a prevederilor în domeniul achizițiilor publice/ achizițiilor sectoriale/concesiunilor de lucrări și servicii, în raport fie cu reglementările naționale aplicabile în domeniul achizițiilor publice/ achizițiilor sectoriale/concesiunilor de lucrări și servicii, fie cu reglementările europene aferente programelor cărora le sunt aplicabile alte prevederi decât cele ale Ordonanței de urgență a Guvernului nr. 34/2006, aprobată cu modificări și completări prin Legea nr. 337/2006, cu modificările și completările ulterioare, sau ale Legii nr. 98/2016 privind achiziţiile publice, cu modificările şi completările ulterioare, ale Legii nr. 99/2016 privind achizițiile sectoriale, cu modificările și completările ulterioare și ale Legii nr. 100/2016 privind concesiunile de lucrări și concesiunile de servicii, cu modificările și completările ulterioare, fie cu procedurile specifice/instrucțiunile de achiziții aplicabile beneficiarilor privați, se emit note de constatare a neregulilor și de stabilire a corecțiilor financiare cu aplicarea corespunzătoare a prevederilor art. 20 și 21.

………………………………………………………………………………………….

(**3**) Pentru abaterile de la aplicarea prevederilor în domeniul achiziţiilor publice/achizițiilor sectoriale/concesiunilor de lucrări și servicii, care nu au un impact financiar, nu se aplică corecții financiare.

………………………………………………………………………………………..

**(5)** Pentru alte abateri care nu sunt definite în anexe, autoritatea cu competențe în gestionarea fondurilor europene aplică corecții financiare, în concordanță cu principiul proporționalității sau, acolo unde este posibil, prin analogie cu abaterile identificate în anexe.”

1. **La articolul 28, alineatul (2)** **se modifică și va avea următorul cuprins:**

”(2) În aplicarea prevederilor alin. (1), autoritatea cu competențe în gestionarea fondurilor europene aplică, în mod preventiv, reducerea procentuală maximă aferentă abaterii în aplicarea reglementărilor privind achizițiile publice/achizițiile sectoriale/concesiunile de lucrări și servicii, stabilită, potrivit prevederilor anexelor.”

1. **Anexa „Abateri de la respectarea normelor în materie de achiziții pentru care se aplică reduceri procentuale/corecții financiare”, se numerotează și devine anexa nr. 1.**
2. **După anexa nr. 1 se introduce o nouă anexă, anexa nr. 2 „Abateri de la respectarea prevederilor legale în materie de achiziții publice/achiziții sectoriale/concesiuni pentru care se aplică reduceri procentuale/corecții financiare în acord cu Decizia CE C (2019) 3452 din 14 mai 2019”, având cuprinsul prevăzut în anexa la prezenta ordonanță de urgență.**

**Art. II** Prevederile anexei nr. 1, partea 1 „Achiziții publice” la Ordonanţa de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, aprobată cu modificări şi completări prin Legea nr. 142/2012, cu modificările şi completările ulterioare, astfel cum a fost modificată şi completată prin prezenta ordonanță de urgență, se aplică abaterilor săvârșite, înainte de intrarea în vigoare a prezentei ordonanțe de urgență, în cadrul procedurilor/contractelor de achiziție publică/achiziție sectorială/concesiuni de lucrări și servicii.

**Art. III** Prevederile anexei nr. 2 la Ordonanţa de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, aprobată cu modificări şi completări prin Legea nr. 142/2012, cu modificările şi completările ulterioare, astfel cum a fost modificată şi completată prin prezenta ordonanță de urgență, se aplică abaterilor săvârșite, după data intrării în vigoare a prezentei ordonanțe de urgență, în cadrul procedurilor/contractelor de achiziție publică/achiziție sectorială/concesiuni de lucrări și servicii.

**ART. IV** Ratele reducerilor procentuale/corecţiilor aferente abaterilor de la respectarea normelor de achiziții publice/achiziții sectoriale/concesiuni de lucrări și servicii pentru cheltuielile finanțate de Uniunea Europeană prevăzute în anexa nr. 2 la Ordonanţa de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, aprobată cu modificări şi completări prin Legea nr. 142/2012, cu modificările şi completările ulterioare, astfel cum a fost modificată şi completată prin prezenta ordonanță de urgență, se aprobă prin hotărâre a Guvernului, la propunerea Ministerului Fondurilor Europene și Ministerului Finanțelor Publice, în termen de 30 de zile de la data intrării în vigoare a prezentei ordonanțe de urgență.

**Art. V -** Ordonanţa de urgenţă a Guvernului nr. 40 /2015 privind gestionarea financiară a fondurilor europene pentru perioada de programare 2014-2020, publicată în Monitorul Oficial al României Partea I nr. 746 din 6 octombrie 2015, aprobată cu modificări și completări prin Legea nr. 105/2016, cu modificările şi completările ulterioare, se modifică și se completează după cum urmează:

1. La **articolul 2 alin. (3), litera i)** se modifică și va avea următorul cuprins:

„i) cerere de plată - cererea depusă de către un beneficiar/lider al unui parteneriat prin care se solicită autorităţii de management virarea sumelor necesare pentru plata cheltuielilor eligibile, rambursabile, conform contractului/deciziei/ ordinului de finanţare, în baza facturilor, facturilor de avans, statelor privind plata salariilor, a statelor/centralizatoarelor pentru acordarea burselor, subvenţiilor, premiilor şi onorariilor, cu excepția Programului Operațional Capital Uman, în cazul căruia cererea de plată este cererea depusă de către un beneficiar/lider al unui parteneriat prin care se solicită autorităţii de management virarea sumelor necesare pentru plata cheltuielilor eligibile, rambursabile, conform contractului/deciziei/ ordinului de finanţare, în baza facturilor, facturilor de avans, a statelor/centralizatoarelor pentru acordarea subvenţiilor care se află sub incidența schemelor de ajutor de stat/minimis. ”

1. La **articolul 2 alineatul (3), litera m)** se modifică și va avea următorul cuprins:

„m) cerere de prefinanţare - cererea depusă de către un beneficiar/lider de parteneriat prin care se solicită autorităţii de management virarea sumelor necesare pentru plata cheltuielilor necesare implementării proiectelor finanţate din fonduri europene, fără depăşirea valorii totale eligibile a contractului de finanţare, astfel cum sunt prevăzute în bugetele contractelor/ordinelor/deciziilor de finanţare , cu excepția Programului Operațional Capital Uman, în cazul căruia cererea de prefinanțare este cererea depusă de către un beneficiar/lider de parteneriat prin care se solicită autorităţii de management virarea sumelor rambursabile necesare pentru plata cheltuielilor salariale, cheltuielilor aferente subvenţiilor (cu excepţia acelora care se află sub incidenţa schemelor de ajutor de stat/minimis), burselor, premiilor, onorariilor aferente activităţilor independente desfăşurate în conformitate cu legislaţia în vigoare şi cheltuielilor cu deplasările, astfel cum sunt prevăzute în bugetele contractelor/ordinelor/deciziilor de finanţare, pe baza statelor estimative privind plata salariilor, statelor/centralizatoarelor estimative pentru acordarea burselor, subvenţiilor, onorariilor şi premiilor sau a estimărilor de sume aferente deplasărilor interne/externe prevăzute conform contractelor/ordinelor/ deciziilor de finanţare; ”

1. La **articolul 2 alineatul (3),** după litera p) se introduce **o nouă literă, litera r)** cu următorul cuprins:

„r) decizia de reziliere a contractului de finanțare - actul administrativ emis de autoritatea de management/organismul intermediar prin care sunt individualizate sumele ce trebuie restituite de către beneficiar ca urmare a rezilierii contractului de finanțare.”

1. La **articolul 6, alineatul (2)** se modifică și va avea următorul cuprins:

”(2) În bugetul Ministerului Transporturilor, Infrastructurii şi Comunicaţiilor se cuprind, cu respectarea prevederilor [art. 11](https://www.fonduri-ue.ro/exchweb/bin/redir.asp?URL=https://lege5.ro/Gratuit/g44tinrwgm/ordonanta-de-urgenta-nr-40-2015-privind-gestionarea-financiara-a-fondurilor-europene-pentru-perioada-de-programare-2014-2020?pid=83377209%26d=2019-11-11%23p-83377209) și a prevederilor legislației naționale și a legislației Uniunii Europene privind ajutorul de stat, creditele de angajament și creditele bugetare aferente valorii totale a proiectelor din domeniul transporturilor, ai căror beneficiari identificați în ghidurile solicitantului sunt unitățile care funcționează sub autoritatea sau în coordonarea Ministerului Transporturilor, Infrastructurii şi Comunicaţiilor.”

1. La **articolul 9**, după litera d) se introduce o nouă **literă, litera d1),** cu următorul cuprins:

“d1) sumele necesare pentru finanţarea cheltuielilor aferente contractelor/deciziilor/ordinelor de finanţare încheiate potrivit prevederilor art. 12 alin. (12), ca urmare a depăşirii sumelor alocate în euro la nivel de program, pentru proiectele care nu sunt finalizate;”

1. La **articolul 9, litera k)** se modifică și va avea următorul cuprins:

”k) sumele necesare pentru punerea în aplicare a hotărârilor judecătoreşti definitive prin care se admit parţial sau integral pretenţiile solicitanților/beneficiarilor/liderilor de parteneriat/partenerilor, inclusiv dobânzi penalizatoare şi cheltuieli de judecată în cuantumul stabilit prin hotărâre;”

1. La **articolul 9**, după litera s), se introduc **două noi litere, literele ș) și t),** cu următorul cuprins:

„ș) sumele necesare pentru transferul fondurilor externe nerambursabile în conturile beneficiarilor pentru situațiile în care constatările de audit nu sunt acceptate de către autoritatea de management, până la momentul renunțării la constatare prin raport final de audit sau, în cazul emiterii unei decizii de aplicare a unor corecții de către Comisia Europeană, până la momentul emiterii hotărârii Curții de Justiție a Uniunii Europene;

t) sumele necesare pentru finanţarea ratei forfetare, conform art. 61 alin. (3) lit. aa) din Regulamentul (UE) nr. 1303/2013, cu modificările și completările ulterioare, pentru proiectele care au fost aprobate prin acest mecanism.”

1. La **articolul 12**, după alin.( se introduc două noi alineate, alineatele ( și ( cu următorul cuprins:

”( Prevederile art. 9 lit. (d1) se aplică în cazul contractelor/ordinelor/deciziilor de finanțare încheiate/emise în condițiile stabilite la alin. (1) pentru proiectele care îndeplinesc cumulativ următoarele condiții:

1. se încadrează în categoria proiectelor de infrastructură din domeniul transportului, mediului, deșeurilor, mobilității urbane sau regenerării urbane;
2. fac parte din documente strategice/planuri de dezvoltare/studii precum și orice alte categorii de documente prin care se stabilesc direcții de dezvoltare la nivel național sau la nivel județean/local;
3. se pot delimita cheltuielile efectuate în perioada de programare 2014-2020 față de cheltuielile care urmează a se efectua în perioada de programare 2021-2027 în vederea încadrării acestora în categoria proiectelor fazate după aprobarea Regulamentelor Europene;
4. se încadrează în prioritățile de finanțare specifice pentru exercițiul financiar 2021-2027;

( Creditele de angajament aprobate în condițiile prevăzute la alin.(1) pentru categoriile de proiecte care îndeplinesc cumulativ condițiile prevăzute la alin. ( se pot redistribui între ordonatorii principali de credite cu încadrarea în limitele valorii creditelor de angajament la nivel de program conform legii.”

1. La **articolul 12**, după alineatul (21), se introduce un nou **alineat, alineatul (22),** cu următorul cuprins:

„(22) Se autorizează autoritățile de management să încheie /să emită acte adiționale la contractele/deciziile/ordinele de finanţare, în limitele stabilite la alin. (1), în vederea asigurării ajustărilor de preț, efectuate în conformitate cu prevederile legale în vigoare și în baza unei metodologii de ajustare aprobată prin ordin al ministrului fondurilor europene.”

1. La **articolul 15, alineatul (4)** se modifică și va avea următorul cuprins:

„(4) Beneficiarul/Liderul de parteneriat care a depus cerere de prefinanţare conform alin. (1) are obligaţia depunerii unei/unor cereri de rambursare care să cuprindă cheltuielile efectuate din tranşa de prefinanţare acordată, în cuantum cumulat de minimum 50% din valoarea acesteia, în termen de maximum 90 de zile calendaristice de la data la care autoritatea de management a virat tranşa de prefinanţare în contul beneficiarului, fără a depăşi durata contractului de finanţare.”

1. La **articolul 15, alineatul (4^1)** se modifică și va avea următorul cuprins:

„(4^1) Beneficiarul/Liderul de parteneriat care nu a depus cererea/cererile de rambursare în termenul prevăzut la alin. (4) este obligat să justifice utilizarea prefinanţării, prin cereri de rambursare, înaintea depunerii unei alte cereri de prefinanţare.”

1. După articolul 151, se introduce un nou **articol, articolul 152**, cu următorul cuprins:

„**152** (1)Prin excepție de la prevederile art. 15 și art. 151, în cazul proiectelor finanțate din Programul Operațional Capital Uman, pentru cheltuielile salariale, cheltuielile aferente subvenţiilor (cu exceptia acelora care se afla sub incidenta schemelor de ajutor de stat/minimis), burselor, premiilor, onorariilor aferente activităţilor independente desfăşurate în conformitate cu legislaţia în vigoare şi cheltuielile cu deplasările, se acordă beneficiarilor/liderilor de parteneriat/partenerilor, alţii decât cei prevăzuţi la art. 6 alin. (1)-(4) şi (6), în tranşe, o prefinanţare care reprezintă contravaloarea acestor cheltuieli calculată pentru o perioadă de maximum 3 luni, la solicitarea acestora.

(2) Pentru proiectele implementate în parteneriat, liderul de parteneriat depune cererea de prefinanţare, iar autoritatea de management virează valoarea cheltuielilor solicitate în conturile liderului de parteneriat/partenerilor care urmează să le utilizeze, conform contractului/ordinului/deciziei de finanţare şi prevederilor acordului de parteneriat, parte integrantă a acestuia/acesteia.

(3) Cu excepţia primei tranşe de prefinanţare acordate conform alin. (1), următoarele tranşe de prefinanţare se acordă cu deducerea sumelor necheltuite din tranşa anterior acordată. În situaţia în care autoritatea de management constată erori grave în modul de justificare al prefinanţării, aferent tranşei/tranşelor anterioare, aceasta poate sista acordarea următoarelor tranşe de prefinanţare.

(4)Beneficiarul/liderul de parteneriat care a depus cerere de prefinanţare are obligaţia depunerii, în termen de maximum 10 zile calendaristice de la expirarea perioadei pentru care a fost acordată tranşa de prefinanţare, fără a depăşi durata contractului de finanţare, a unei cereri de rambursare care să cuprindă toate cheltuielile efectuate, pentru care s-a acordat prefinanţarea.

(5) În cazul în care sumele prevăzute la alin. (1) au fost justificate printr-o cerere de rambursare conform alin. (4), beneficiarul/liderul de parteneriat poate solicita o nouă tranșă de prefinanțare”

1. După articolul 18**,** se introduce un nou **articol, articolul 181,** cu următorul cuprins:

”Art.181– (1) Pentru proiectele aprobate la finanțare cu o rată forfetară în temeiul art. 61 alineatul (3) lit. aa) din Regulamentul (UE) nr. 1303/2013, cu modificările și completările ulterioare, autoritatea de management asigură finanțarea acesteia din fonduri alocate de la bugetul de stat cu această destinație.”

(2) Pentru a asigura finanțarea ratei forfetare destinate proiectelor de infrastructură din domeniul apei și a apei uzate statul român prin Ministerul Finanțelor Publice poate contracta împrumuturi financiare cu Instituțiile Financiare Internaționale în condițiile prevăzute de lege și cu încadrarea în regulile privind datoria publică;

(3) Acordarea ratei forfetare potrivit alin. (1) pentru proiectele care adoptă acest mecanism se efectuază după implementarea a 75% din proiect.

(4) Mecanismul de acordare și de justificare/recuperare a ratei forfetare acordată potrivit alin. (1) se stabilește prin normele de aplicare ținând cont de capacitatea financiară de rambursare a datoriilor de către operatorii de apă și apă uzată.”

1. La **articolul 20, alineatul (2)** se modifică și va avea următorul cuprins:

”(2) Beneficiarul depune la organismul intermediar/autoritatea de management cererea de plată şi documentele justificative aferente acesteia după primirea facturilor pentru livrarea bunurilor/ prestarea serviciilor/execuţia lucrărilor recepţionate, acceptate la plată, a facturilor de avans în conformitate cu clauzele prevăzute în contractele de achiziţii aferente proiectelor implementate, acceptate la plată, a statelor privind plata salariilor, a statelor/centralizatoarelor pentru acordarea burselor, subvenţiilor, premiilor şi onorariilor, cu excepția Programului Operațional Capital Uman, în cazul căruia beneficiarul depune la organismul intermediar/autoritatea de management cererea de plată şi documentele justificative aferente acesteia după primirea facturilor pentru livrarea bunurilor/ prestarea serviciilor/execuţia lucrărilor recepţionate, acceptate la plată, a facturilor de avans în conformitate cu clauzele prevăzute în contractele de achiziţii aferente proiectelor implementate, acceptate la plată, a statelor/centralizatoarelor pentru acordarea subvenţiilor care se află sub incidența schemelor de ajutor de stat/minimis”.

1. După Capitolul VIII se introduce un nou capitol, ***Capitolul VIII1 Decizia de reziliere a contractului de finanțare,*** cu următorul cuprins:

„ Capitolul VIII1 Decizia de reziliere a contractului de finanțare

Art. 292 - (1) Autorităţile de management emit pe numele beneficiarilor/liderilor de parteneriat/partenerilor decizie de reziliere a contractului de finanțare conform prevederilor acestuia, prin care se individualizează sumele de restituit exprimate în moneda naţională.

(2) Decizia de reziliere a contractului de finanțare constituie titlu de creanţă şi cuprinde elementele actului administrativ-fiscal prevăzute de Legea nr. 207/2015 privind Codul de procedură fiscală, cu modificările şi completările ulterioare. În titlul de creanţă se indică şi contul în care beneficiarul/liderul de parteneriat/partenerul trebuie să efectueze plata.

(3) Recuperarea sumelor prevăzute la alin. (1) se efectuează pe baza mecanismului prevăzut la art. 16.”

1. După articolul 36 se introduce un nou articol, **articolul 37,** cu următorul cuprins:

”Art. 37 Sumele cuvenite a fi rambursate beneficiarilor prevăzuți la art. 6 alin. (2), care au făcut obiectul plăților efectuate din veniturile proprii  pentru cheltuieli de investiții, astfel cum acestea sunt stabilite prin devizul general de investiții sau prin alte acte normative incidente, pentru proiectele aflate în implementare, se fac venit la bugetele din care s-au efectuat cheltuielile pentru finanţarea obiectivului de investiţie.”

**ART. VI** Dispozițiile prezentei ordonanțe de urgență referitoare la excepțiile stabilite pentru Programul Operațional Capital Uman intră în vigoare începând cu data de 01.01.2020.

**ART. VII** Începând cu data de 01.01.2020 autoritatea de management pentru Programul Operațional Capital Uman plătește sumele solicitate în temeiul art. 152 din Ordonanţa de urgenţă a Guvernului nr. 40/2015, aprobată cu modificări și completări prin Legea nr. 105/2016, cu modificările şi completările ulterioare, cu deducerea sumelor necheltuite din prefinanțarea acordată în temeiul art. 15 din Ordonanţa de urgenţă a Guvernului nr. 40/2015, aprobată cu modificări și completări prin Legea nr. 105/2016, cu modificările şi completările ulterioare, până la recuperarea integrală a acesteia.

**ART. VIII** Ordonanţa de urgenţă a Guvernului nr. 30/2018 privind instituirea unor măsuri în domeniul fondurilor europene şi pentru completarea unor acte normative, publicată în Monitorul Oficial al României, Partea I, nr. 346 din 20 aprilie 2018, aprobată cu modificări şi completări prin Legea nr. 260/2018 se modifică şi se completează după cum urmează:

1. La articolul I, după alineatul (1^1) se introduc două un noi alineate, alineatele (1^2) și (1^3), cu următorul cuprins:

”(1^2) Pentru decontarea din fonduri europene prin Programul Operațional Infrastructură Mare 2014 – 2020 (POIM) a obiectivelor de investiții menționate la art. 7 alin. (1) lit. a) și b) din Ordonanța de urgență a Guvernului nr. 28/2013 pentru aprobarea Programului național de dezvoltare locală, aprobată prin Legea nr. 89/2015, cu modificările și completările ulterioare, beneficiarii Programului național de dezvoltare locală depun documentațiile aferente proiectelor la Autoritatea de Management pentru Programul Operațional Infrastructură Mare din cadrul Ministerului Fondurilor Europene, în vederea analizării și includerii acestora în portofoliul POIM în termenele și condițiile stabilite prin ordin al ministrului fondurilor europene.

(1^3) Ordinul ministrului fondurilor europene prevăzut la alin. (1^2) se aprobă în 10 zile de la data intrării în vigoare a prezentei ordonanțe de urgență și se publică în Monitorul Oficial al României”.

2. La articolul I, alineatul (2) se modifică și va avea următorul cuprins:

”(2) În cazul proiectelor prevăzute la alin. (1), (1^1) și (1^2), sumele cuvenite a fi rambursate beneficiarilor acestor proiecte se fac venit, la o poziție distinctă, în bugetul din care a fost asigurată sursa de finanțare a cheltuielilor sau se transferă în conturile programului operațional 2007-2013 din care a fost finanțat proiectul, conform regulilor de implementare ale programelor operaționale”.

3. La articolul I, alineatul (3) se modifică și va avea următorul cuprins:

”(3) Prin excepție de la alin. (2), pentru proiectele prevăzute la alin. (1^1) și (1^2), din sumele care se cuvin bugetului de stat, 25% se virează de către ordonatorii principali de credite cu rol de autoritate de management într-un cont distinct de venituri al bugetelor locale ale beneficiarilor unității administrativ-teritoriale și vor fi utilizate pentru finanțarea cheltuielilor secțiunii de dezvoltare a acestor bugete, inclusiv pentru finanțarea părții din proiect rămase de executat la data aprobării finanțării din fonduri europene structurale și de investiții și/sau plata corecțiilor financiare stabilite în cadrul proiectului. Sumele rămase neutilizate se reflectă în excedentul bugetului local și vor fi utilizate în anul următor cu aceeași destinație”.

**ART. IX** La Ordonanța de urgență a Guvernului nr. 47/2013 privind unele măsuri în domeniul instrumentelor structurale care privesc beneficiarii direcți finanțați din fonduri externe nerambursabile, precum şi unele măsuri financiare în domeniul ex-ISPA din sectorul transporturi, publicată în Monitorul Oficial al României, Partea I, nr.302 din 27 mai 2013, aprobată prin Legea nr.222/2013, cu modificările și completările ulterioare, articolul 20 se modifică și va avea următorul cuprins:

”Art. 20 (1) Implementarea proiectelor ex-ISPA se asigură până la data de 31 decembrie 2022.

(2) Ordonatorii principali de credite din bugetele cărora se asigură finanțarea cheltuielilor destinate finalizării proiectelor ex-ISPA au obligația să asigure cu prioritate sume în bugetul propriu astfel încât proiectele să fie implementate până la data de 31 decembrie 2022."

**ART. X** Ordonanța de urgență a Guvernului nr. 26/2012 privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative, publicată în Monitorul Oficial al României, Partea I, nr. 392 din 12 iunie 2012, aprobată cu modificări şi completări prin Legea nr.16/2013, cu modificările și completările ulterioare, se modifică și se completează, după cum urmează:

1. La articolul V, alineatul (3) se modifică și va avea următorul cuprins:

” (3) Sunt exceptate de la prevederile alin. (1) și (2) studiile întocmite în vederea accesării de fonduri externe nerambursabile, cele finanțate din fonduri externe rambursabile, precum și cele aferente proiectelor strategice regionale.”

1. La articolul V, după alineatul (3) se introduce un nou alineat, alineatul (31), cu următorul cuprins:

”(31) În înțelesul alin. (3), proiecte strategice regionale sunt acele proiecte care răspund nevoilor majore de dezvoltare ale regiunii și sunt astfel aprobate de către Consiliile de Dezvoltare Regională, conform prevederilor Legii nr. 315/2004 privind dezvoltarea regională în România, cu modificările şi completările ulterioare, ȋn vederea includerii la finanțare din Fondul European de Dezvoltare Regională, pe baza încadrării în direcțiile strategice și sumele alocate.”

……………………………

**PRIM – MINISTRU**

**Ludovic ORBAN**

**Anexa**

**(Anexa nr. 2 la Ordonanţa de urgenţă a Guvernului nr. 66/2011)**

**Abateri de la respectarea prevederilor legale în materie de achiziții publice/achiziții sectoriale/concesiuni pentru care se aplică reduceri procentuale/corecții financiare în acord cu Decizia CE C (2019) 3452 din 14 mai 2019**

1. **Contracte a căror valoare estimată este egală sau mai mare decât pragul valoric stabilit în legislaţia în vigoare privind achiziţiile/concesiunilepentru care există obligaţia publicării în Jurnalul Oficial al Uniunii Europene**

**ANUNȚUL DE PARTICIPARE ȘI DOCUMENTAȚIA DE ATRIBUIRE**

| **Nr. crt.** | **TIPUL DE ABATERE/NEREGULĂ CONSTATATĂ** |
| --- | --- |
|  | Nepublicarea unui anunț de participare/de concesionare/a unei invitații la procedura concurențială de ofertare sau atribuirea directă nejustificată (și anume aplicarea nejustificată a procedurii de negociere fără publicare prealabilă) |
|  | Divizarea artificială a contractelor de lucrări/produse/servicii cu scopul de a evita aplicarea procedurilor de atribuire |
|  | Absența unei justificări cu privire la neîmpărțirea contractului pe loturi |
|  | Nerespectarea (de către autoritatea/entitatea contractantă) a termenelor limită de depunere a ofertelor, respectiv a solicitărilor de participare în cazul procedurilor de licitație deschisă, restrânsă și de negociere competitivă)  sau  Nerespectarea obligației de a extinde termenul limită de depunere a ofertelor în situația în care intervin modificări semnificative ale documentelor achiziției |
|  | Timp insuficient pentru potențialii ofertanți/candidați în obținerea documentației de atribuire  sau  Restricţii în obţinerea documentaţiei de atribuire, cu excepția celor permise de legislația națională |
|  | Nepublicarea prin erată a prelungirii termenului limită de depunere a ofertelor sau a solicitărilor de participare în cazul procedurilor de licitație restrânsă și procedurilor de negociere competitivă, cu excepția situației reglementate la art.153 alin. (4) din Legea nr. 98/2016 privind achiziţiile publice, cu modificările şi completările ulterioare, respectiv  art. 163 alin. (4) din Legea nr. 99/2016 privind achiziţiile sectoriale, cu modificările şi completările ulterioare  sau  Nerespectarea obligației de prelungirea a termenului de depunere a ofertelor sau a solicitărilor de participare în situația când, din orice motiv, un operator economic a solicitat informații suplimentare în termenele stabilite de autoritatea/entitatea contractantă și nu a primit răspuns în termenele prevăzute în legislația națională. |
|  | Cazurile în care nu se justifică atribuirea unui contract prin procedura de negociere competitivă sau dialog competitiv |
|  | Nerespectarea procedurilor stabilite în legislație pentru instrumentele și tehnicile specifice de atribuire – respectiv pentru acordul cadru, sistemul dinamic de achiziții, licitația electronică, cataloage electronice, activități de achiziție centralizată – cu excepția cazurilor în care neregula este acoperită de alte tipuri de abateri prevăzute în prezenta anexă |
|  | Nepublicarea în anunțul de participare/de concesionare/ invitația la procedura concurențială de ofertare a criteriilor de calificare și de selecție și/sau a criteriilor de atribuire (şi a factorilor de evaluare/ponderilor acestora) sau nepublicarea condiţiilor de executarea contractelor sau a specificaţiilor tehnice  sau  Descrierea insuficient de detaliată a criteriilor de atribuire și/sau a factorilor de evaluare/ponderilor acestora  sau  Necomunicarea/ nepublicarea clarificărilor/informaţiilor suplimentare cu privire la criteriile de de calificare și de selecție/atribuire |
|  | Utilizarea unor criterii de calificare, selecţie, atribuire  sau a unor condiţii de executare a contractelor  sau  a unor specificaţii tehnice  care sunt discriminatorii din cauza unor cerințe preferențiale în mod nejustificat la nivel național, regional sau local |
|  | Utilizarea unor criterii de calificare, selecţie, atribuire sau condiţii de executare a contractelor sau a unor specificaţii tehnice care nu sunt discriminatorii în sensul abaterii de la punctul 10, dar restricţionează accesul operatorilor economici |
|  | Definirea insuficientă sau imprecisă a obiectului contractului (cu excepția situațiilor pentru care legislația națională permite negocierea sau când obiectul contractului a fost clarificat după publicarea anunțului de participare/ de concesionare/invitației la procedura concurențială de ofertare/concesiune și clarificarea a fost publicată în JOUE și la nivel național) |
|  | Limitarea nejustificată a sub-contractării |

**SELECŢIA OFERTANȚILOR ŞI EVALUAREA OFERTELOR**

| **Nr. crt.** | **TIPUL DE ABATERE/NEREGULĂ CONSTATATĂ** |
| --- | --- |
|  | Modificarea criteriilor de calificare și de selecție (sau a specificaţiilor tehnice) după data de deschidere a ofertelor sau aplicarea incorectă a acestora |
|  | Evaluarea ofertelor pe baza unor criterii de atribuire care sunt diferite faţă de cele publicate în anunţul de participare /de concesionare/invitația la procedura concurențială de ofertare sau caietul de sarcini  sau  Evaluarea pe baza unor criterii de atribuire suplimentare care nu au fost publicate |
|  | Pistă de audit insuficientă pentru atribuirea contractului, în sensul că documentele achiziției sunt insuficiente pentru a justifica atribuirea contractului sau se refuză accesul la aceste documente. |
|  | Negocierea pe parcursul procedurii de atribuire, inclusiv modificarea ofertei câştigătoare în timpul evaluării, cu excepția situațiilor permise de legislația națională |
|  | Implicarea anterioară a candidaţilor/ofertanţilor în relații cu autoritatea/entitatea contractantă, ce produce efecte de denaturare a concurenței sau încălcarea principiilor nediscriminării, tratamentului egal și transparenței |
|  | Modificarea semnificativă a condițiilor inițiale enunțate în anunțul de participare sau în documentul descriptiv (cerințele minime, criteriul de atribuire şi factorii de evaluare) în cazul procedurilor de negociere competitivă |
|  | Respingerea nejustificată a unei oferte cu preț neobișnuit de scăzut |
|  | Conflictul de interese, cu impact asupra rezultatului procedurii de achiziţie |
|  | Înțelegeri între ofertanți/candidați, respectiv între grupuri de firme care conspiră să crească prețurile sau să scadă calitatea produselor, lucrărilor sau serviciilor oferite în cadrul achizițiilor publice/sectoriale/concesiunilor (stabilite de Consiliul Concurenței, instanță sau alt organism competent), cu sau fără implicarea vreunei persoane din cadrul sistemului de gestiune și control sau din cadrul autorității/entității contractante, în cazul în care una dintre companiile care sunt parte la înțelegere a semnat contractul (contractele) în cauză. |

**IMPLEMENTAREA CONTRACTULUI**

|  |  |
| --- | --- |
| **Nr.**  **Crt.** | **TIPUL DE ABATERE/NEREGULĂ CONSTATATĂ** |
|  | Modificări ale condițiilor contractuale prevăzute în anunțul de participare/de concesionare/ invitația la procedura concurențială de ofertare sau caietul de sarcini fără respectarea prevederilor legale |

1. **Contracte a căror valoare este sub pragul valoric stabilit, conform legislației în vigoare, pentru publicarea în Jurnalul Oficial al Uniunii Europene**

În conformitate cu prevederile legislației europene și a jurisprudenței Curții Europene de Justiție în cazul contractelor pentru care aplicarea directivelor europene din domeniul achizițiilor publice/sectoriale/concesiunilor de lucrări și servicii nu este obligatorie sau este parțial obligatorie și se constată abateri autoritățile cu competențe în gestionarea fondurilor europene/structurile de control aplică, prin analogie, abaterile de la lit. A.